[{"text_idx": "#000006", "text": "Mae\u2019r enwebiadau i mewn, ac am yr ail flwyddyn yn olynol mae Grw\u0302p Colegau NPTC wedi cyrraedd y rhestr fer ar gyfer y Gwobrau Ymadawyr Ysgol 2020."}, {"text_idx": "#000009", "text": "Cynhyrchir y rhan fwyaf o\u2019r rhestrau byr gan yr adborth a gasglwyd gan brentisiaid sy\u2019n gweithio mewn sefydliad ar hyn o bryd. Cwblhaodd prentisiaid arolygon yn dadansoddi popeth am eu cyflogwyr a\u2019u rhaglenni hyfforddiant, o ddatblygu sgiliau a dilyniant gyrfa i hyfforddiant a diwylliant y cwmni. Mae nifer o restrau byr, sy\u2019n cynnwys y wobr bwysig Ymadawr Ysgol y Flwyddyn, yn cael eu penderfynu gan banel o feirniaid arbenigol annibynnol. Mae panel beirniadu myfyrwyr annibynnol yn penderfynu ar ddwy o\u2019r gwobrau."}, {"text_idx": "#000010", "text": "Mae\u2019r enwebiadau yn cynnwys enwau proffil uchel o fyd y banciau a chyllid, cewri eiddo a llety, arloeswyr mewn TG a thechnoleg ac arweinwyr y sector cyfreithiol. Mae pob un wedi cael eu henwebu o ganlyniad i\u2019w gwaith arloesol o ran datblygu a chynnal cyfleoedd i ymadawyr ysgol: Prentisiaethau Canolradd, Uwch Brentisiaethau, Prentisiaethau Uwch, Prentisiaethau Gradd a rhaglenni i ymadawyr ysgol."}, {"text_idx": "#000011", "text": "Yn 2019 roedd y gwobrau newydd yn rhai wedi\u2019u neilltuo\u2019n llwyr i ddarparwyr hyfforddiant, a gafodd eu harolygu ar eu haddysgu, eu hasesu a\u2019u hadborth, eu profiad dysgu a\u2019u cymorth personol. Daeth Grw\u0302p Colegau NPTC i\u2019r brig yng Nghymru ym mhob categori ac yn y DU gyfan fe\u2019i gosodwyd yn yr ail safle ar gyfer addysgu; yn bedwerydd am y profiad dysgu; yn bumed wrth ddarparu cymorth personol ac yn 10fed ar gyfer asesiadau ac adborth."}]